આજે ઝરીનના હાથમાં ઘણી સારી ફિલ્મો છે. વચ્ચે થોડો સમય તે હોલિવૂડથી દૂર થઇ હતી, પરંતુ હવે તે અહીં બિઝી બની ચૂકી છે. તે સાઇ કબીરની આગામી ફિલ્મ ‘ડિવાઇન લવર્સ’માં જોવા મળશે, જેમાં તેની સાથે ઇરફાન ખાન જેવા દિગ્ગજ અભિનેતા હશે. અનંત મહાદેવનના ડિરેક્શનમાં બનેલી વર્ષ ૨૦૦૬ની ફિલ્મ ‘અક્સર’ની સિક્વલમાં પણ ઝરીન જોવા મળશે. તે ફિલ્મનું શૂટિંગ શરૂ થઇ ચૂક્યું છે. બોલિવૂડના જાણીતા ફિલ્મકાર વિક્રમ ભટ્ટની ફિલ્મ ‘૧૯૨૧’ પણ તે કરી રહી છે. આ ફિલ્મ સંગીતના વિદ્યાર્થીઓની આસપાસ ફરે છે. ફિલ્મનું શૂટિંગ નવેમ્બર માસમાં શરૂ થશે. તે કહે છે કે મને મારી પસંદગીના ડિરેક્ટરમાંથી એક વિક્રમ સાથે કામ કરવાની ખૂબ જ રાહ છે. •